Gondurasda Zika bezgagi asorati tufayli birinchi o‘lim holati qayd etildi

Gonduras rasmiylari 11-mart, juma kuni Zika bezgagi asorati hisoblanadigan Giyena-Barre sindromi tufayli birinchi o‘limni qayd etdi. Bu haqda “TASS” xabar bermoqda.

Mamlakat sog‘liqni saqlash vazirining o‘rinbosari Fransis Kontrerasning ma’lum qilishicha, San-Pedro-Sula shahrida yashovchi 22 yoshli erkak kasallik oqibatida olamdan o‘tgan.
Gondurasning yana 57 nafar fuqarosida Giyena-Barre sindromi kuzatilgan. Mamlakatda Zika, denge va chikungunya bezgaklari bilan xastalanishning jami 25 mingdan ziyod holati qayd etilgan.